“เงินบาท” เปิดอ่อนค่า 37.88 บ. หวั่นเศรษฐกิจถดถอย-การเมืองอียูกดดัน
“เงินบาท” เปิดเช้านี้ 37.88 บ. อ่อนค่าต่อเนื่องจากความกังวลแนวโน้มเศรษฐกิจ พร้อมมองกรอบวันนี้ 37.80-38.15 บาท/ดอลลาร์
“เงินบาท” เปิดเช้านี้ 37.88 บ. อ่อนค่าต่อเนื่องจากความกังวลแนวโน้มเศรษฐกิจ พร้อมมองกรอบวันนี้ 37.80-38.15 บาท/ดอลลาร์
27 ก.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 37.88 บาท/ดอลลาร์ ปรับตัวอ่อนค่าต่อเนื่องจากปิดตลาดเย็นวานนี้ที่ระดับ 37.86 บาท/ดอลลาร์ เคลื่อนไหวในทิศทางเดียวกับค่าเงินภูมิภาคและตลาดโลก เนื่องจากดอลลาร์ แข็งค่าเมื่อเทียบกับสกุลเงินหลัก หลังได้รับปัจจัยหนุนจากการปรับขึ้นของอัตราดอกเบี้ยพันธบัตร อีกทั้งมีความกังวลถึงภาวะเศรษฐกิจถดถอยและสถานการณ์ทางการเมืองของประเทศในสหภาพยุโรป
“บาทอ่อนค่าต่อเนื่องจากเย็นวานนี้หลังดอลลาร์แข็งค่า โดยตลาดปิดรับความเสี่ยงมาถือครองดอลลาร์จากความกังวลเรื่องภาวะเศรษฐกิจและการเมืองในอียู” นักบริหารเงิน กล่าว
ด้านนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 37.80 – 38.15 บาท/ดอลลาร์
โดย THAI BAHT FIX 3M (26 ก.ย.) อยู่ที่ระดับ 0.94576% ส่วน THAI BAHT FIX 6M อยู่ที่ระดับ 0.96410%
 
 